Agnes Kittelsen

Agnes Elisabet Hilden Kittelsen (født 1980) er en norsk skuespiller kjent fra filmer som Max Manus (2008) og Kon-Tiki (2012) samt TV-serien Exit (2019–2023).

 Karriere 
Kittelsen scenedebuterte som amatør sommeren 2002 i en moderne versjon av Aladdin. Dette var en forestilling med skuespillere fra andreklassen ved Statens teaterhøgskole. Hun fullførte teaterhøgskolen i 2003. 

Hun TV-debuterte i 2004 i serien Skolen, og hadde året etter en birolle i serien Brødrene Dal og mysteriet om Karl XIIs gamasjer. Høsten 2005 spilte hun hovedrollen som Alice i en sceneoppsetning av Alice i Eventyrland på Den Nationale Scene, og i 2007 medvirket hun i oppsetningen Kaldt produkt, som var en omskrevet versjon av Ibsens Et dukkehjem. 

Kittelsen hadde en sentral rolle i den norske filmen Max Manus i 2008. For rollen ble hun tildelt Amandaprisen for beste kvinnelige birolle og Kanonprisen 2008 for beste kvinnelige hovedrolle. I 2010 spilte hun hovedrollen i filmen Sykt lykkelig og ble nominert til Amandaprisen 2011 og Kanonprisen 2010 for filmen. 

Fra 2010 til 2015 spilte hun rollen som Malin Tramell i TV 2-serien Dag og fra 2019 rollen som Hermine Veile i NRKs TV-serie Exit. Hun har også spilt rollen som den vakre Unn den Fagre i syngespillet Herøyspelet Kongens Ring i flere år og spilt i teaterstykket Trollbyen.

 Filmografi 
 Film 
 År Tittel Rolle Merknader 2005 Bagasje Hilde Kortfilm 2006 Road Movie Celine Kortfilm 2008 Max Manus Ida Nikoline «Tikken» Lindebrække  2010 Neglect Ellinor Kortfilm 2010 Sykt lykkelig Kaja  2012 Kon-Tiki Liv Heyerdahl  2012 Reisen til julesternen Heksa  2015 Staying Alive Marianne  2015 Presten i paradiset Line  2016 Pyromanen Elsa  2018 En affære Henriette  2019 Skammerens datter 2 – Slangens gave Melussina  2019 Hjelperytteren Grete Stein  2022  Full dekning Ingvild

 Fjernsyn 
 År Tittel Rolle 2004–2005 Skolen Anneli 2005 Brødrene Dal og mysteriet om Karl XIIs gamasjer Mette-Mari Dal 2008–2009 Honningfellen Signe Maria Øye 2010–2015 Dag Malin Tramell 2012 Halvbroren Vivian 2015 Hæsjtægg Vivi 2017 Neste sommer Gunnhild 2019–2022 Beforeigners Marie 2019; 2021; 2023 Exit Hermine Veile 2021– Pørni Tuva

 Priser og nominasjoner 
 År Pris Kategori  Nominert arbeid Resultat 2009 Amandaprisen 2009 Beste kvinnelige birolle Max Manus  2009 Kanonprisen 2008 Beste kvinnelige hovedrolle  2011 Amandaprisen 2011 Beste kvinnelige hovedrolle Sykt lykkelig  2011 Kanonprisen 2010 Beste kvinnelige hovedrolle  2012 Gullruten 2012 Beste kvinnelige skuespiller  Dag  2015 Amandaprisen 2015 Beste kvinnelige skuespiller Staying Alive  2021 Gullruten 2021 Beste skuespiller Exit  Publikumsprisen Exit 2023Kristiansand kommunes kulturprisArbeid innen film, teater og TV

 Privatliv 
Kittelsen har to barn; en sønn med sin tidligere samboer skuespiller Endre Hellestveit, og en datter med sin nåværende ektemann svenske musiker Lars Winnerbäck. Hun ble gift i Stockholm med Winnerbäck i 2016.

 Referanser 

 Eksterne lenker 

  Agnes Kittelsen på Filmweb


Kategori:Norske skuespillere
Kategori:Amanda for beste kvinnelige birolle
Kategori:Amandaprisen 2009
Kategori:Amandaprisen 2011
Kategori:Amandaprisen 2015
Kategori:Vinnere av Kanonprisen
Kategori:Personer fra Kristiansand kommune
Kategori:Alumni fra Rud videregående skole